kardosdrur/scandi-wiki huggingface dataset:
Stillehavsmesterskabet i curling

Stillehavsmesterskabet i curling (engelsk: Pacific Curling Championships (1991-2010), Pacific-Asia Curling Championships (2011-2021)) var et mesterskab for curlinglandshold, som hvert år i perioden 1991-2021 blev afviklet af Pacific Curling Federation hhv. World Curling Federation. Dog blev kvindernes mesterskab ikke gennemført i 1992. Mesterskabet fungerede endvidere som VM-kvalifikation for de asiatiske og oceaniske hold.

Oprindeligt havde mesterskabet deltagelse af landshold fra Østasien og Oceanien. Efterhånden kom vestasiatiske hold også med i mesterskabet, og i 2019 blev Nigeria den første afrikanske deltager i turneringen.

I 2022 blev mesterskabet afløst af de Pankontinentale mesterskaber i curling, som samlede alle ikke-europæiske lande i samme mesterskab, der også fungerede som VM-kvalifikation.

Mænd

Medaljestatik

Mesterskaber og medaljevindere

Kvinder

Medaljestatistik

Mesterskaber og medaljevindere

Se også 
 Olympiske curlingturneringer
 VM i curling
 Junior-VM i curling
 EM i curling

Ekstern kilde/henvisning 
 WCF Results & Statistics – Pacific-Asia Curling Championships

Noter 

Curlingturneringer
Etableret i 1991
Ophørt i 2021
Brønderslev Vandtårn

Brønderslev Vandtårn er et 15 meter højt vandtårn beliggende i den nordlige ende af Brønderslev, Nordjylland. Tårnet var det første af sin art, da det blev opført i 1955, men siden da er mange lignende kommet til, blandt andet i Granhøj i Aalborg, Kaltoftevej i Fredericia og Pedersborg i Sorø.

Tårnet er dekoreret af kunstneren Otto Møller og tjener også som udsigtstårn. Tårnet er stadig er i drift, og det udgør ca. 35% af Brønderslev vandforsynings beholdervolumen.

Historie 
Efter en stigning i vandforbruget følgende oprettelsen af det første vandværk i Brønderslev i 1911 opførtes vandtårnet i forbindelse med bygningen af det nye Nordre Vandværk. Vandtårnet er det eneste i Brønderslev-Dronninglund Kommune.

Referencer 

Vandtårn
Vandtårne i Region Nordjylland
County Antrim

County Antrim (Irsk: Contae Aontroma) er et af de seks counties, der udgør Nordirland og et af de ni counties, som historisk og geografisk udgør provinsen Ulster som er delt mellem Nordirland (United Kingdom) og Republikken Irland.

County Antrim omfatter et areal på 2.844 km² med en samlet befolkning på 616.384 (2006). Hovedparten af befolkningen bor i Nordirlands hovedstad Belfast, som ligger på begge sider af Farsetfloden. Hovedstadsområdet breder sig dermed over både County Antrim og det sydligere beliggende County Down.

Det administrative county-center ligger i byen Antrim.

Eksterne links 

 County Antrim fra Atlas and Cyclopedia of Ireland (1900)

Antrim
County Armagh

County Armagh (Irsk: Contae Ard Mhacha) er et af de seks counties, der udgør Nordirland og et af de ni counties, som historisk og geografisk udgør provinsen Ulster som er delt mellem Nordirland (United Kingdom) og Republikken Irland.

County Armagh omfatter et areal på 1.254 km² med en samlet befolkning på 159.085 (2006).

Det administrative county-center ligger i byen Armagh.

Eksterne links 
 County Armagh fra Atlas and Cyclopedia of Ireland (1900)

Armagh
County Tyrone

County Tyrone (Irsk: Contae Thír Eoghain) er et af de seks counties, der udgør Nordirland og et af de ni counties, som historisk og geografisk udgør provinsen Ulster som er delt mellem Nordirland (United Kingdom) og Republikken Irland.

County Tyrone omfatter et areal på 3.155 km² med en samlet befolkning på 166.516 (2006).

Det administrative county-center ligger i byen Omagh.

Eksterne henvisninger 

 County Tyrone fra Atlas and Cyclopedia of Ireland (1900)

Tyrone
County Down

County Down (Irsk: Contae an Dúin) er et af de seks counties, der udgør Nordirland og et af de ni counties, som historisk og geografisk udgør provinsen Ulster som er delt mellem Nordirland (United Kingdom) og Republikken Irland.

County Down omfatter et areal på 2.448 km² med en samlet befolkning på 516.000 (2006).

Det administrative county-center ligger i byen Downpatrick.

Eksterne henvisninger 

 County Down fra Atlas and Cyclopedia of Ireland (1900)

Down
County Fermanagh

County Fermanagh (Irsk: Contae Fhear Manach) er et af de seks counties, der udgør Nordirland og et af de ni counties, som historisk og geografisk udgør provinsen Ulster som er delt mellem Nordirland (United Kingdom) og Republikken Irland.

County Fermanagh omfatter et areal på 1.691 km² med en samlet befolkning på 57.527 (2006).

Det administrative county-center ligger i byen Enniskillen.

Eksterne henvisninger 

 County Fermanagh fra Atlas and Cyclopedia of Ireland (1900)

Fermanagh
County Londonderry

County Londonderry eller County Derry (Irsk: Contae Dhoire) er et af de seks counties, der udgør Nordirland og et af de ni counties, som historisk og geografisk udgør provinsen Ulster som er delt mellem Nordirland (United Kingdom) og Republikken Irland.

County Londonderry omfatter et areal på 2.074 km² med en samlet befolkning på 213.000 (2006).

Det administrative county-center ligger i byen Coleraine.

Eksterne henvisninger 

 County Londonderry fra Atlas and Cyclopedia of Ireland (1900)

Londonderry
A-Pressen (flertydig)

A-Pressen eller A-pressen er navnet på arbejderbevægelsens aviskoncern i flere lande:

 A-Pressen – i Danmark
 A-pressen (Norge) – i Norge
 A-Pressen (Sverige) – i Sverige (konkurs 1992)
Roskilde Vandtårn

Roskilde Vandtårn er et 34 meter højt vandtårn med en kapacitet på 6.000 m3 vand, der i løbet af 2009 blev taget ud af drift, beliggende på Bymarken i Roskilde. Oven på tårnet, 84 meter over fjorden, befinder Restaurant Toppen sig, mens der nedenunder er bygget en svømmehal kaldet Roskilde Badet.

Historie 
Da vandtårnet blev opført på Bymarken i 1960, havde der længe været behov for et ekstra vandtårn i byen, hvor vandtrykket havde været utilstrækkeligt i de fleste højtliggende boliger. Allerede i 1948 havde der været tale om et 5.000 m3 vandtårn, men det blev af politiske årsager ikke gennemført. Fem år efter blev en aftale så etableret, hvor et nyt vandtårn skulle opføres. Der skulle dog gå yderligere fire år, før det i 1957 blev bestemt, at tårnet skulle have kapacitet til 6.000 m3 og på hvilken kote, det skulle stå.

Desuden skulle en svømmehal under tårnet bygges og toppen skulle indrettes som restaurant. En konkurrence, der skulle fastsætte restaurantens navn, blev udskrevet, og det endte med, at navnet "Toppen" blev vedtaget. Arbejdet blev herefter overdraget til ingeniørfirmaet Chr. Ostenfeld og W. Jønsson, som stod for projektudformningen. Nogle opgaver blev udliciterede, og således fandt E. Pihl & Søn frem til en økonomisk god måde at bygge tårnet: Tankens underste plade skulle støbes på jorden for derefter at hæves med donkrafte for trin for trin at opbygge søjlerne.

I 2009 blev vandtårnet taget ud af drift og solgt.

Arkitektur 
Vandtårnet er en cylindrisk beholder støttet af 8 søjler, som danner en ring med en diameter på 28,6 meter. Beholderen er 36 meter i diameter og 6 meter høj, og det øverste vandspejl ligger i koten 83. Den er udformet som to selvstændige beholdere for at gøre reparationer og lignende muligt uden at lukke helt for vandtrykket.

Kilder 
 

Vandtårn
Vandtårne i Region Sjælland
Kew Jaliens

Kew Rafique Jaliens (født 15. september 1978 i Rotterdam, Holland) er en hollandsk fodboldspiller, der spiller som forsvarsspiller hos Weston Bears i Australien. Han har tidligere optrådt for blandt andet AZ Alkmaar og Sparta Rotterdam i hjemlandet.

Jaliens vandt i 2009 det hollandske mesterskab med AZ Alkmaar.

Landshold 
Jaliens har (pr. april 2018) spillet 15 kampe for Hollands landshold, som han debuterede for den 1. marts 2006 i et opgør mod Ecuador. Han blev af den daværende landstræner Marco van Basten efterfølgende udtaget til den hollandske trup til VM i 2006 i Tyskland.

Titler 

Æresdivisionen
 2009 med AZ Alkmaar

Ekstraklasa
 2011 med Wisła Kraków

Eksterne henvisninger 

Fodboldspillere fra Holland
Fodboldspillere fra Sparta Rotterdam
Fodboldspillere fra Willem II Tilburg
Fodboldspillere fra AZ Alkmaar
Personer fra Rotterdam
Deltagere ved verdensmesterskabet i fodbold 2006
Denny Landzaat

Denny Domingoes Landzaat (født 6. maj 1976 i Amsterdam, Holland) er en tidligere hollandsk fodboldspiller, der spillede som midtbanespiller senest hos FC Twente i Æresdivisionen. Han har igennem sin karriere optrådt for klubber som Ajax Amsterdam i sin fødeby, samt for MVV Maastricht, Willem II, AZ Alkmaar, Feyenoord, samt Wigan Athletic i den engelske Premier League.

Landzaat var i 2008 med til at vinde den hollandske pokalturnering med Feyenoord. I 1996 blev han, dog som ung reservespiller, hollandsk mester med Ajax Amsterdam.

Landshold 
Landzaat nåede at spillere 38 kampe og score ét mål for Hollands landshold, som han debuterede for den 2. juni 2001 i et opgør mod Estland. Han blev af den daværende landstræner Marco van Basten udtaget til den hollandske trup til VM i 2006 i Tyskland.

Titler 
Æresdivisionen
 1996 med Ajax Amsterdam

Hollands pokalturnering
 2008 med Feyenoord

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra MVV Maastricht
Fodboldspillere fra Willem II Tilburg
Fodboldspillere fra AZ Alkmaar
Fodboldspillere fra Wigan Athletic F.C.
Fodboldspillere fra Feyenoord Rotterdam
Fodboldspillere fra FC Twente
Deltagere ved verdensmesterskabet i fodbold 2006
Andry Rajoelina

Andry Rajoelina (født 30. maj 1974) er en madagaskisk politiker og tidligere præsident på Madagaskar i perioden fra den 21. marts 2009 til 25. januar 2014. 

Forinden sin tiltræden som præsident var han borgmester i Antananarivo. Han blev valgt til borgmester den 12. december 2007 med 63,32% af stemmene og indsat den 26. januar 2008. Hans modkandidat i valget var Hery Rafalimanana.

Andry Rajoelina er grundlæggeren af den digitale trykke- og reklamevirksomhed Injet, som er den største inden for sin sektor i Madagaskar. Han ejer også tv- og radiostationen VIVA. Den 13. december 2008 besluttede Madagaskars regering at lukke VIVA, efter at et interview med den tidligere statsleder Didier Ratsiraka var blevet sendt. Interviewet blev anset for at kunne "forstyrre freden og sikkerheden". Stationen blev lukket den 17. december 2008, hvilket blev fordømt af Journalister uden grænser (RSF) samt alle lukninger af andre tv- og radiostationer, som regeringen står bag. 

Andry Rajoelina stod i spidsen for protester mod den tidligere præsident Marc Ravalomanana, der blev tvunget fra magten efter uroligheder, der har kostet 135 mennesker livet. Han blev indsat som præsident på Madagaskar 21. marts 2009 og trådte tilbage i 2014 efter afholdelse af frie valg i staten.

I juni 2023 førte afsløringen af ​​fransk nationalitet til åbningen af ​​en parlamentarisk undersøgelse, efterfulgt af afhøring af den høje forfatningsdomstol af en gruppe borgere fra den madagaskiske diaspora i Frankrig..

Referencer

Eksterne henvisninger 

Borgmestre
Statsoverhoveder der kom til magten ved kup
Politikere fra Madagaskar
Madagaskars præsidenter
Personer fra Antsirabe
Leidersbach

Leidersbach er en kommune i Landkreis Miltenberg i Regierungsbezirk Unterfranken i den tyske delstat Bayern.

Geografi 
Kommunen består ud over Leidersbach, af landsbyerne , Ebersbach, Roßbach og Volkersbrunn og ligger cirka 10 kilometer syd for Aschaffenburg i Naturpark Spessart.

Nabokommuner 
 Hausen
 Heimbuchenthal
 Sulzbach am Main

Eksterne henvisninger
Karlslunde

Karlslunde er en sydvestlig bydel i Storkøbenhavn beliggende på Østsjælland ca. 4 km sydvest for Greve Strand og 5 km nordøst for Solrød Strand, umiddelbart ud til Køge Bugt. Bydelen ligger i Greve Kommune, der har .

Karlslunde Station betjenes af S-togslinje E og A. Køge Bugt Motorvejen går gennem området.

Byen rummer bl.a. Karlslunde Kirke og Karlslunde Strandkirke, to folkeskoler og flere butikker.

Mindesten

Mindesten for sejr over venderne (1925) 
I 1153 stod et stort og mindeværdigt slag om Karlslunde og Mosede:
En stille, stjerneklar nat i sensommeren 1153 angreb en skare vendiske krigere, fodfolk og ryttere Roskilde. Et par dage før var de landet med en flåde ved Mosede. De håbede på at overraske og udplyndre domkirkebyen. Efter det første anslag mod venderne ved Roskilde, jog kongen dem mod syd. Da de første vendiske ryttere  nåede Karlslunde byport, blev de mødt af danske krigere anført af Radulf. Han pressede venderne ud i kornmarker, hvor deres små heste (røvet fra sjællandske bønder) havde sværere ved at komme frem end danskernes kraftige krigsheste. Nogle af venderne især fodfolket blev hugget ned. Efter en kort kamp flygtede resten til hest mod Køge Bugt, hvor de styrtede ud over Mosede Klint. Nogle blev knust mod strandens sten, andre svømmede ud til deres skibe og undslap.

Kommunegrænserne 
Til 1970 udgjorde Karlslunde sammen med nabobyen Karlstrup Karlslunde–Karlstrup Kommune. Siden har Karlslunde hørt til Greve Kommune.

Kilder 

 
Byer og bydele med genforeningssten
Herning Højskole

Herning Højskole var en dansk folkehøjskole, der blev grundlagt i 1961 og blev nedlagt i 2007 af økonomiske årsager.
Højskolen havde til huse i Birk i den østlige del af Herning hvor højskolens højhus rager op blandt den lavere bebyggelse omkring.

Bygningen, der er et modernistisk hovedværk tegnet af Tyge Arnfred og Viggo Møller-Jensen, bruges nu som kollegium.

I 2017 blev højskolen købt af Johannes Jensen og Helle Maus Jensens Fond, og deres datter Anne Marie Mau er i dag formand for fonden. Højskolen blev fredet i 2018, og bestyrelsen arbejder på et nyt idegrundlag. I planerne indgår ikke højskoledrift, så derfor er det nye navn for huset HH Herning.

Bygningerne blev fredet i 2018.

Forstandere 
 1959-1971: Robert Pedersen
 1971-1975: Bent Petersen
1975-1994: Knud Arnfred
 1994-2004: Christian B. M. Jensen
 2004-2007: Preben Thisgaard

Referencer

Eksterne kilder og henvisninger

 Herning Højskole i 1960'erne og 70'erne  hojskolehistorie.dk
HH Hernings hjemmeside www.hhherning.dk

     

Etableret i 1961
Ophørt i 2007
Nedlagte folkehøjskoler i Danmark
Højskole
Fredede undervisningsbygninger i Danmark
Mark van Bommel

Mark Peter Gertuda Andreas van Bommel (født 22. april 1977 i Maasbracht, Holland) er en tidligere hollandsk fodboldspiller, der spillede som midtbanespiller. Han har tidligere spillet for Fortuna Sittard og PSV Eindhoven i sit hjemland, for FC Barcelona i Spanien samt for tyske FC Bayern München og italienske AC Milan.

Van Bommel vandt med PSV Eindhoven hele fire hollandske mesterskaber og én pokaltitel. I FC Barcelona vandt han i sin ene sæson både La Liga og Champions League, og efter sit skifte til Bayern München var han med klubben med til at vinde både Bundesligaen og DFB-Pokalen to gange.

Van Bommel er to gange, i 2001 og 2005, blevet kåret til Årets Spiller i hollandsk fodbold.

I januar 2014 bekræftede kilder, at Mark var blevet assistenttræner for Hollands U17 landshold.

Landshold 
Van Bommel nåede at spille 79 kampe for Hollands landshold, som han debuterede for den 7. oktober 2000 i et opgør mod Cypern. Han scorede sit første landskampsmål den 14. marts 2001 i en kamp mod Andorra.

Van Bommel blev af den daværende landstræner Marco van Basten udtaget til den hollandske trup til både VM i 2006 i Tyskland, hvor holdet nåede 1/8-finalerne, hvor man dog blev sendt ud af Portugal. Senere deltog han også ved VM 2010 i Sydafrika samt EM 2012 i Polen/Ukraine. Efter sidstnævnte slutrunde stoppede van Bommel på landsholdet.

Titler 
Æresdivisionen
 2000, 2001, 2003 og 2005 med PSV Eindhoven

Hollands pokalturnering
 2005 med PSV Eindhoven

La Liga
 2006 med FC Barcelona

Bundesligaen
 2008 og 2010 med Bayern München

DFB-Pokal
 2008 og 2010 med Bayern München

Champions League
 2006 med FC Barcelona

Eksterne henvisninger 

 Spillerinfo

Referencer 

Fodboldspillere fra Holland
Fodboldspillere fra Fortuna Sittard
Fodboldspillere fra PSV Eindhoven
Fodboldspillere fra FC Barcelona
Fodboldspillere fra FC Bayern München
Fodboldspillere fra AC Milan
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Phillip Cocu

Phillip John William Cocu (født 29. oktober 1970 i Eindhoven, Holland) er en tidligere hollandsk fodboldspiller og nuværende fodboldtræner.

Han spillede som midtbanespiller hos en række klubber, men huskes bedst for sine ophold hos PSV Eindhoven i Æresdivisionen, samt hos FC Barcelona i den spanske La Liga. Han spillede seks sæsoner hos begge klubberne, og optrådte desuden for PSV's ligarivaler AZ Alkmaar og Vitesse Arnhem, samt en kort periode hos Al-Jazira Club i de Forenede Arabiske Emirater.

Cocu vandt med PSV Eindhoven hele fire hollandske mesterskaber og to pokaltitler. Med FC Barcelona var han med til at vinde La Liga i 1999 samt UEFA Super Cup i 1998.

Landshold 
Cocu nåede gennem elleve år at spille intet mindre end 101 kampe for Hollands landshold, som han debuterede for den 24. april 1996 i et opgør mod Tyskland. Han var efterfølgende en del af den hollandske trup til både EM i 1996, VM i 1998, EM i 2000, EM i 2004 samt VM i 2006. Han nåede at score ti mål for landsholdet.

Titler 
Æresdivisionen
 1997, 2005, 2006 og 2007 med PSV Eindhoven

Hollands pokalturnering
 1996 og 2005 med PSV Eindhoven

La Liga
 1999 med FC Barcelona

UEFA Super Cup
 1998 med FC Barcelona

Eksterne henvisninger 

 

Fodboldspillere fra Holland
Fodboldtrænere fra Nederlandene
Fodboldspillere fra AZ Alkmaar
Fodboldspillere fra SBV Vitesse
Fodboldspillere fra PSV Eindhoven
Fodboldspillere fra FC Barcelona
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Personer fra Eindhoven
Franciscus Marcellus Amsfortius

Franciscus Marcellus Amsfortius (flor. 1559) var en hollandsk musiker der antagelig stammer fra Amersfoort i Holland; han nævnes første gang i 1557 som sangmester ved Christian III’s hof, hvor han forestod det kongelige kantori og havde at sørge for sangerdrengenes underhold og oplæring.

Efter tronskiftet 1559 vedblev han at stå i spidsen for kantoriet, til hvis forbedring der i hans tid blev truffet flere nyttige foranstaltninger. I 1563 blev han belønnet med et kanonikat i Roskilde. Ved hofmusikkens omordning efter tilendebringelsen af Den Nordiske Syvårskrig gik kapellets øverste ledelse over til Arnold de Fine, der 5. juni 1571 blev udnævnt til sangmester. Om Franciscus Marcellus herefter forlod Danmark eller er død her i landet, er ubekendt.

Noter

Litteratur 
 Vilhelm Carl Ravn: "Amsfortius, Franciscus Marcellus" (i: Dansk Biografisk lexikon, 1, udgave, bind I; s. 197) 

Komponister fra Nederlandene
Danskere i 1500-tallet
Personer i Dansk Biografisk Leksikon
Kongelige kapelmusici fra Danmark
Vandtårnet ved Ringgadebroen

Vandtårnet ved Ringgadebroen i Aarhus er et tidligere vandtårn opført og benyttet af De Danske Statsbaner. Tårnet blev i 1990 solgt til Boligforeningen Fagbo, som ombyggede det til kontor- og beboerlokaler.

Tårnet havde kapacitet til 100 m3 og er 12 meter højt. Det er en kopi af Vandtårnet ved Sorø Station, der i dag er fredet, og er tegnet af daværende overarkitekt hos DSB, K.T. Seest. Bygningen er ottekantet og opført i røde mursten i forbindelse med Århus Hovedbanegård.

Den 22. september 1944 blev tårnet ødelagt af sabotører. 

Tårnet og den tilstødende bygning anvendes i dag til private formål, pt. Har den sociale retshjælp til huse i selve tårnbygningen, der er indrettet som kontor.

Referencer 

Bygninger, konstruktioner og anlæg i Aarhus
Vandtårne i Region Midtjylland
Johnny Marr

Johnny Marr (født 31. oktober 1963 i Manchester) er en engelsk guitarist og sangskriver, som for alvor slog igennem som guitarist i The Smiths. Han skrev musikken til næsten alle gruppens numre i et frugtbart musikalsk samarbejde med forsangeren Morrissey.
Efter The Smiths opløsning i 1987 har Johnny Marr blandt andet spillet i The The og som studiemusiker med Oasis og Pet Shop Boys. Siden 2008 har han været medlem af The Cribs.

Diskografi

Studiealbums

Live albums

Opsamlingsalbum

Albums (som bandmedlem) 
The Smiths
 The Smiths (1984)
 Meat is Murder (1985)
 The Queen Is Dead (1986)
 Strangeways, Here We Come (1987)

The The
 Mind Bomb (1989)
 Dusk (1992)

Electronic
 Electronic (1991)
 Raise the Pressure (1996)
 Twisted Tenderness (1999)

Modest Mouse
 We Were Dead Before the Ship Even Sank (2007)
 No One's First and You're Next (2009)

The Cribs
 Ignore the Ignorant (2009)

7 Worlds Collide
 7 Worlds Collide (2001)
 The Sun Came Out (2009)

Albums (som producer)

Marion 
 The Program (1998)

Haven 
 Between the Senses (2002)
 All for a Reason (2004)

Albums (andre optrædener) 
 Hard Rain Vol One (A Tribute to Bob Dylan) med sangen "Don't Think Twice, It's All Right"
 Ruby Trax – The NME's Roaring Forty  med sangen "The Good, the Bad and the Ugly" (Johnny Marr and Billy Duffy)
 1969 Key to Change  med sangen "Tendency to Be Free"
 People on the Highway: A Bert Jansch Encomium  med sangen "A Woman Like You" (Johnny Marr and the Healers)

Singler & EP'er

Referencer

Eksterne henvisninger 

 
 

Guitarister fra Storbritannien
Sangskrivere fra Storbritannien
Personer fra Manchester
The Smiths
KTX

Korea Train eXpress (KTX), er Sydkoreas system for højhastighedstog. Det forbinder storbyerne, Seoul, Busan og Mokpo. Togets teknologi er baseret på det franske TGV system og kan opnå en tophastighed på 350 km/t.

Efter tolv års byggeri blev Gyeongbu Line (der forbinder Seoul med Busan via Daejeon og Daegu) og Honam Line (Yongsan til Gwangju og Mokpo) åbnet den 31. marts 2004.
Endnu bliver højhastighedsskinnerne kun brugt på noget af distancen. Men en udbygning af systemet forventes færdig i 2010.

Transport i Sydkorea
Jernbanetransport i Sydkorea
Alme Skole

Alme Skole er skolebygninger beliggende i Gribskov Kommune i nærheden af landsbyen Alme ved Græsted. Skolen er oprindeligt opført i 1923 og benyttet som folkeskole. 

Friskolen blev oprettet i 1981 af nogle forældre, der ønskede en skole baseret på bibelens grundlag. Man købte til formålet Alme Skole, der blev nedlagt som folkeskole, efter at de sidste folkeskoleelever kort forinden var flyttet til Græsted Skole.

Friskolen begyndte med kun 14 elever. Elevtallet var ved årtusindskiftet vokset til omkring 120 elever. 

I dag er der ca. 200 elever. Skolen drives stadig på et kristent værdigrundlag og har en vision om at skabe læring til hjertet, hovedet og hænderne. Det betyder at der er fokus læring til mange menneskelige kompetencer. 

Skolen er medlem af Foreningen af Kristne Friskoler og har tilknytning til Luthersk Mission.

Eksterne henvisninger 
 Alme Skoles nye hjemmeside

Nedlagte folkeskoler
Friskoler i Danmark
Bygninger, konstruktioner og anlæg i Gribskov Kommune
Hatful of Hollow

Hatful of Hollow er et opsamlingsalbum fra The Smiths udgivet i 1984.

Albummet indeholder en del numre fra The Smiths debutalbum The Smiths samt numre fra BBC indspilninger.

I år 2000 placerede det engelske musikblad Q Magazine Hatful of Hollow på en 44. plads over de bedste britiske udgivelser nogensinde.

Spilleliste 

 "William, It Was Really Nothing" – 2:09 
 "What Difference Does It Make?" – 3:11 
 "These Things Take Time" – 2:32 
 "This Charming Man" – 2:42 
 "How Soon Is Now?" – 6:43 
 "Handsome Devil" – 2:47 
 "Hand in Glove" – 3:13 
 "Still Ill" – 3:32 
 "Heaven Knows I'm Miserable Now" – 3:33 
 "This Night Has Opened My Eyes" – 3:39 
 "You've Got Everything Now" – 4:18 
 "Accept Yourself" – 4:01 
 "Girl Afraid" – 2:48 
 "Back to the Old House" – 3:02 
 "Reel Around the Fountain" – 5:50 
 "Please, Please, Please, Let Me Get What I Want" – 1:50

Medvirkende 

Bandet
 Morrissey – sang
 Johnny Marr – guitar, mundharmonika 
 Andy Rourke – basguitar 
 Mike Joyce – trommer 

Teknisk personale
 John Porter – producent

Opsamlingsalbum fra 1994
The Smiths-album